Rīkojuma projekts 22-TA-3234
Izdrukāts 29.07.2026. 21.18 - 1.0 Redakcija
Rīkojuma projekts 22-TA-3234
Izdrukāts 29.07.2026. 21.18 - 1.0 Redakcija
Latviešu vēsturisko zemju un kultūrtelpu attīstības plāns 2022.-2027.gadam
· 1. Apstiprināt Latviešu vēsturisko zemju un kultūrtelpu attīstības plānu 2022.–2027. gadam (turpmāk – plāns).
· 2. Noteikt Kultūras ministriju (Latvijas Nacionālo kultūras centru) par atbildīgo institūciju plāna īstenošanas vadībā, koordinācijā un pārraudzībā.
· 3. Plāna izpildē iesaistītajām institūcijām sagatavot un katru gadu līdz 15. martam iesniegt Latvijas Nacionālajam kultūras centram informāciju par plāna izpildi.
· 4. Latvijas Nacionālajam kultūras centram sagatavot un kultūras ministram līdz 2023. gada 30. jūnijam iesniegt noteiktā kārtībā Ministru kabinetā pirmo informatīvo ziņojumu Valsts prezidentam un Saeimai par paveikto Latviešu vēsturisko zemju likuma mērķa sasniegšanā un plāna īstenošanā.
· 5. Latvijas Nacionālajam kultūras centram sagatavot un kultūras ministram līdz 2025. gada 30. jūnijam un 2027. gada 30. jūnijam iesniegt noteiktā kārtībā Ministru kabinetā informatīvo ziņojumu Valsts prezidentam un Saeimai par paveikto Latviešu vēsturisko zemju likuma mērķa sasniegšanā un plāna īstenošanā, kā arī iecerēto turpmāko darbību.
· 6. Plānā paredzēto pasākumu īstenošanu nodrošināt no plānā minētajām institūcijām piešķirtajiem valsts budžeta līdzekļiem.
· 7. Jautājums par papildu valsts budžeta līdzekļu piešķiršanu plāna īstenošanai 2023. gadam un turpmākajiem gadiem ir skatāms likumprojekta "Par valsts budžetu kārtējam gadam" un likumprojekta "Par vidēja termiņa budžeta ietvaru" sagatavošanas procesā, ievērojot valsts budžeta finansiālās iespējas.

